钦定古今图书集成/明伦汇编/氏族典/第101卷 > 《廖用贤尚友录》 > 齐文郁
## 钦定古今图书集成/明伦汇编/氏族典/第101卷 > 《廖用贤尚友录》 > 齐文郁

按《博兴县志》：文郁，至正中任山东宣慰佥事，与宣慰
使普颜不花同领武事。明兵徇益都，文郁曰：“城陷当
死，但主尚存，吾将与宣慰北矣。”及城陷，不花死，文郁
自经，槁葬城外，植枣树一株识之，枝干北向。其孙振
以墓近民舍迁葬，植榆树二株，枝干仍北向。人谓忠
义之感。